《答孙楚诗》
魏晋·董京

周道斁兮颂声没。夏政衰兮五常汨。便便君子。顾望而逝。

洋洋常满目。而作者七。岂不乐天地之化也。哀哉常时之不可与。

对之以独处。无娱我以为欢。清流可饮。至道可餐。

何为栖栖。自使疲单。鱼悬兽槛。鄙夫知之。夫古之至人。藏器于灵。

缊袍不能令暖。轩冕不能令荣。动如川之流。静如川之渟。

鹦鹉能言。泗滨浮磬。众人所玩。岂合物情。玄鸟纡幕。万世而不悟。

以我观之。乃明其故。焉知不有达人。深穆其度。亦将窥我。颦蹙而去。

万物皆贱。惟人为贵。动以九州为狭。静以环堵为大。

作者简介：西晋人，字威辇。初至洛阳，时或披发行乞，逍遥吟咏。著作郎孙楚与语奇之，载与俱归。后留诗二篇遁去，不知所终。